**2020-2021 оқу жылындағы бітіруші түлектердің электронды форматта ҰБТ -ға тіркелуі және тапсыруы**

Ұлттық бірыңғай тестілеу­ жоғары және жоғары оқу орындарынан кейінгі білім беру ұйымдарына түсуге арналған іріктеу емтихандарының бір нысаны**.**

**-**ҰБТ 2004 жылдан бастап сұрақ кітапшасы мен жауап парағын пайдалану арқылы өткізіліп келеді.

-2017 жылы қолданыстағы ҰБТ форматы енгізілді, рәсім екі кезеңге бөлінді.

Оқушыларды қорытынды аттестаттау мен жоғарғы оқу орнына түсу емтихандары.

-2019 жылдан бастап жоғарғы оқу орнына ақылы түрде түсу үшін ҰБТ жылына 4 рет өткізіледі.

Қазақстан Республикасының «Ұлттық тестілеу орталығы» 2021жылы 9-наурыздағы № 90-нқ «Электрондық форматтағы Ұлттық бірыңғай тестілеуді ұйымдастыру және өткізу нұсқаулығын бекіту туралы» бұйрығына сәйкес биылғы оқу жылындағы Ұлттық бірыңғай тестілеу электронды форматта өткізіледі.

Компьютерлік форматтағы ҰБТ-әрбір тестіленуші үшін дербес компьютерді пайдалану арқылы жүргізілетін тестілеу ( бір компьютер-бір камера принципі бойынша).

Компьютерлік форматта Ұлттық Тестілеу Орталығының базалық пунктерінде, яғни жоғары оқу орындарында өткізіледі.

**Тест мазмұнының форматы:**

-Бейіндік пәндер-35 сұрақтан 70 сұраққа 90 балл беріледі.

Оқу сауаттылығы-20 балл

-математикалық сауаттылық бойынша-15 балл

-Қазақстан тарихы-15 балл

Тест тапсырмалары жалпы саны-120,жалпы 140 балл беріледі.

Ұлттық бірыңғай тестілеу 2021 жылғы Наурыз айы мен Маусым айының аралығында өтеді.Тестілеуге қатысу мүмкіндігінің саны 3 ретке дейін-1 рет ақылы, 2 рет ақысыз.Тестілеу аралығының алшақтық мерзімі-15 күннен кем болмауы тиіс. Қазіргі кезеңде 10-наурыз бен 10-сәуір аралығында ақылы Ұлттық бірыңғай тестілеуге тіркелген оқушылар тестті тапсырып жатыр.Бұл ақылы ҰБТ грант конкурсына қатыспайды.Ендігі 2 рет тіркелетін ақысыз Ұлттық бірыңғай тестілеудің нәтижесімен білім беру гранттарын тағайындау конкурсына қатысады.

ҰБТ ны тапсырудың жалпы уақыты-Жаратылыстану-математикалық бағыты бойынша -240 минут, яғни 4 сағат уақыт беріледі.Қоғамдық-гуманитарлық бағыт бойынша 205 минут,яғни 3сағат 25 минут уақыт беріледі.

**Тестілеуге онлайн форматта әр оқушы өздері тіркеліп,өтініш береді.**

* 1)app.testcenter.kz сайтына кіреді
* 2) өтініш беру жүйесінде электронды мекенжай арқылы тіркеледі
* 3)өтініш беру жүйесінде авторизациядан өтеді
* 4) “Өтініш беру” бетіне өтеді
* 5)өтініш беру үшін қажетті нысанды таңдайды
* 6) өтінішті толтыруды жүзеге асырады
* 7)Барлық кезеңдерден сәтті өткеннен кейін “Сіздің өтінішіңіз қабылданды!” деген мәлімдеме шығады.

Оқушылар Ұлттық бірыңғай тестті тапсырып болғаннан кейін аппелляцияға 30 минут уақыт беріледі. Аппелляция дегеніміз -істі шын мәнінде қайта қарауға құқы бар жоғарғы орындарға өзі келіспейтін шешім,немесе қаулы қарарлар жөнінде шағымдану. Аппелляция тест тапсырмаларының құрамы бойынша және техникалық себептерге байланысты болуы мүмкін.

**1.Тест тапсырмаларының құрамы бойынша:**

Егер дұрыс жауап дұрыс жауаптар кодымен сәйкес келмесе немесе мүлде дұрыс жауабы жоқ болса аппеляцияға беруге болады.

2. Техикалық себептерге байланысты тестілеу барысында техникалық ақау болса кезекшіні шақырып,хабарлау керек,ол акт түзіп,себепке байланысты скриншоттап, аппеляцияға береді.

**Короновирустық инфекцияның таралу қаупін азайту үшін жүзеге асырылатын шаралар:**

1.Тоннель арқылы

2.Аяқкиімді арнай кілемшемен өңдеу

3.Қолды антисептикпен өңдеу

4.Дене қызуын өлшеу

5.Маскамен қамтамасыз ету

**Медициналық санитарлық шаралардың қатаң сақталуы:**

Ұбт аумағында ата аналардың, мұғалімдердің болуына рұқсат берілмейді.ҰБТ ға кіргізу ленталар арқылы екі метр қашықтықты сақтай отыра жүргізіледі.Әр аудиториядан онлайн көрсетілім жүргізіледі.

Кіргізуге тыйым салынған заттар: Ұялы байланыс құралдары,ноутбуктер,плейерлер,модемдер,радиоэлектрондық байланыстың кез келген түрлері,сымды және сымсыз құлаққаптар,шпаргалкалар,калькуляторлар тағы басқалар.

Егер бірінші ақысыз тестте тыйым салынған затпен ұсталса,онда екінші тестке тестке кіре алмайды.

**Компьютерлік тесттердің артықшылықтары:** Тестілеушінің нәтижесін бірден көрсетеді,тестілеу күнін өзі таңдау,тест аяқталған соң отыз минут ішінде аппеляцияға өтініш береді.